
Može li žena u ihramima pokriti lice?


* 
* 
* 
* 
* 
* 
* 

 
Može li žena u ihramima pokriti lice?

Dok je muhrim (tj. u ihramu), ženi nije dopušteno nositi nikab, ali joj je dopušteno spustiti veo s glave da pada preko lica i tako se zastre od pogleda stranaca. Međutim, zastor ne smije biti priljubljen uz lice kao nikab. Imam Ibn Abdulberr i Ibn Kudame pozivali su se na konsenzus učenjaka kada je riječ o ovom pitanju. (Vidjeti: *Et-Temhid*, 15/108, i *El-Mugni*, 3/311-312.) Aiša, majka vjernika, kazala je da žena u ihramima može prekriti svoje lice ako želi. (Vidjeti: Bejheki, 5/75/9050, sa ispravnim lancem prenosilaca. Vidjeti: *Irvaul-galil,* 4/212.) Esma, Ebu Bekrova kćerka, kaže: “Zastirale smo lica od stranaca dok smo bile u ihramima.“ (Hakim, 1/624/1668. Imam Hakim, Zehebi i šejh Albani ovu predaju smatraju ispravnom. Vidjeti: *Irvaul-galil,* 4/212 i *Džilbabul-meretil-muslime,* str. 108.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


